יהודה ישראלי

יהודה ישראלי (נולד ב-23 בדצמבר 1961) הוא פסיכולוג קליני, פסיכואנליטיקאי וסופר ישראלי. ספרו, "מסופוטמיה שתיקת הכוכבים" (שכתב עם דור רווה), זכה בפרס גפן לשנת 2011.

ביוגרפיה
שנות ילדותו המוקדמות עברו עליו באפריקה, ומשם עבר עם משפחתו לארצות הברית. לאחר שירותו בצה"ל השלים את לימודי הסוציולוגיה והאנתרופולוגיה באוניברסיטת תל אביב, ואת לימודי התואר השני בתרפיה באמנות בארצות הברית בלזלי קולג' (Leslie College, Cambridge MA).
בשנת 1991 בעת לימודי הדוקטורט לפסיכולוגיה קלינית בבית הספר לפסיכולוגיה מקצועית של קליפורניה (California School of Professional Psychology), התוודע לפסיכואנליזה הלאקאניאנית שם קיבל את הכשרתו אצל אנדרה פטסלידס (Andre Patsalides), שהיה מתלמידיו ומהאנליזנטים של ז'אק לאקאן בפריז.
ישראלי היה ממייסדי San Francisco Bay Area Lacanian School of Psychoanalysis. את עבודת הדוקטורט כתב בנושא Phonetic Associations in Jewish Mysticism and Psychoanalysis.

בין השנים 1995–2001 היה חבר ב"סקציה הקלינית של הרשת הלאקאניאנית". ובין השנים 2001–2004 היה חבר ב"פורום לאקאן ישראל". לאחר פירוקו, בשנת 2005 היה ממייסדי "פורום לאקאן תל אביב" שם הוא מדריך ומרצה.

מאז 2014 ישראלי הוא הבעלים והמנהל של "מוביוס – מכון לטיפול פסיכולוגי".
בנוסף ישראלי חבר ב-"אקול של הפורום הבינלאומי של השדה הלאקאניאני IF-EPFCL".

ישראלי נשוי לאסנת, אב לבן ובת וסב לארבעה נכדים.

ספריו
פרוזה
מסופוטמיה - שתיקת הכוכבים, עם-עובד (2010). סוגת מדע בדיוני. בשיתוף עם בנו דור רווה. בספר שתי עלילות, האחת העוסקת בריפוי נפשי במסופוטמיה העתיקה והשנייה בתככים גאופוליטיים בעתיד הרחוק המשתלבות זו בזו. שני הסיפורים מהם מורכב הספר תורגמו ופורסמו בנפרד. הספר זכה בפרס גפן לספרות מקור במדע בדיוני ופנטזיה לשנת 2011.
Mesopotamia – The Redeemer. Smashwords (2012) with Dor Raveh
Mesopotamia – The Healer, the Prince and the Slave. Smashwords (2012) with Dor Raveh

ספרי עיון
הפילוסופיה והפסיכואנליזה של ז'אק לאקאן (2007) בהוצאת משרד הביטחון / מודן בשיתוף עם הפילוסוף דניאל אפרתי. הספר הוא תוצאה של סדרת הרצאות באוניברסיטה המשודרת של גלי צהל ועוסק בהגותו של לאקאן, הוא דן בהנחות הפילוסופיות הנמצאות בבסיס הפסיכואנליזה שלו כמו גם ביסודות התאורטיים של הפסיכואנליזה הלאקאניאנית עצמה, בהצגת הדיאגנוזות על סמך המבנים הקליניים, ובטכניקות העבודה.
מלאכת הטיפול הלאקאניאני (2014) בהוצאת רסלינג. הספר עוסק ביישום התאוריה הלאקאניאנית בקליניקה של הפסיכואנליטיקאי כמו גם מקצועות טיפול נפשי אחרים. הפרקים בספר מחולקים לאתיקה, יחסי העברה, סימפטום, טראומה, דיכאון, חרדה, דיאגנוזות וסוף טיפול. הספר תורגם לאנגלית.
Lacanian Treatment, Psychoanalysis for Clinicians (2018) by Routledge NY.
חיים בשפה, חיים בתשוקה: שיחה על פסיכואנליזה לאקאניאנית (2019) רסלינג בשיתוף עם אסתר פלד. הספר עוסק בעיקר בחיים מנקודת המבט של הפסיכואנליזה הלאקאניאנית ומתבונן על היבטים שונים של החיי: ילדות ויחסי הורים וילדים, אהבה רומנטית, מיניות ומוות, וצורות הסבל האנושי: נוירוזות, דיכאון, חרדה ועוד. הספר דן באתיקה של החיים הנבחרת על ידי כל סובייקט, בשאלות ההקשורות בבחירה ובהתחמקות ממנה. איזה אדם את או אתה רוצים להיות?
פרדוקסים בפסיכואנליזה לאקאניאנית (2020) בהוצאת רסלינג. הספר עוסק בין השאר בפרדוקסים הבאים: טיבו של געגוע (נוכחותו של האובייקט בהיעדרו); שלמותו של הלב השבור (קיומו של הסובייקט סביב החסר שמגדיר אותו); דחפים (משביעם רעב ומרעיבם שבע) וייסורי מצפון (צדיק ורע לו). לצד זאת עולות שאלות עקרוניות, כמו למשל במה מותר האדם, כיצד הופך האין ליש, כיצד הופכת תשוקה לסיפוק, ומה מגשר על התהום בין דיבור למעשה?

יישומים דיגיטליים
Living Software (2000) מנהל תוכן ביישום Alive and well פיתוח תוכן לממשק עזרה עצמית נפשית ברשת האינטרנט.
Fractal Scrip (2015) מייסד ושותף במיזם ליישומים של פרופילאות אינדיבידואלית וסוציולוגית על בסיס סמנטי NLP.
NotAlone (2017) שותף. יצירת צ'אט-בוט Kristi לעזרה עצמית למניעת אובדנות בקרב נוער ומבוגרים צעירים. NotAlone.App
Anxiety Free (2019) מייסד ושותף בחברה לבניית יישומים לעזרה עצמית להתמודדות עם חרדת למידה וחרדת בחינות.

 לקריאה נוספת 
אנציקלופדיה של הרעיונות: ערך – אובייקט a קטנה
אנציקלופדיה של הרעיונות: ערך – אובייקט סובייקט
אנציקלופדיה של הרעיונות: ערך – אחר גדול
אנציקלופדיה של הרעיונות: ערך - איווי / חסר
אנציקלופדיה של הרעיונות: ערך – טופולוגיה

 קישורים חיצוניים 

 פורום תל אביב של השדה הלאקאניאני הבינלאומי
 מוביוס – מכון לטיפול פסיכולוגי

הרצאותיו
 פרדוקסים בפסיכואנליזה סדרת הרצאות בפורום לאקאן תל אביב
 המטפורה האבהית - מתאוריה לאקאניאנית לפרקטיקה של תפקיד האב במשפחה: הרצאה בכנס האגודה לטיפול משפחתי
 חרדה היא איום על הסובייקט הרצאה במרכז לבריאות הנפש נס ציונה
 חינוך לאבהות בעידן הפוסט סמכותי הרצאה בסמינר הקיבוצים
 הסיפוק שבתשוקה הרצאה שניתנה באירוע השקת הספר "האהבה הכי גדולה בעולם" / שירה כרמי

מאמריו
 ישראלי, י. שתיקת האנליטיקאי על פי לאקאן: יש מאין בפסיכואנליזה. כתב עת היסטוריה ותאוריה: הפרוטוקולים. בצלאל – גיליון 29
 איריס אוסלנדר חלום של מציאות 21/3/2006. ריאיון עם ד"ר יהודה ישראלי, אתר nrg
 איריס אוסלנדר עד העונג הבא 18/3/2007. ריאיון עם ד"ר יהודה ישראלי, אתר nrg
 ישראלי, י. מועקת הסינגולריות: מהפכת שיתוף המידע כסימפטום חברתי 11/8/2013. מאמר באתר פסיכולוגיה עברית
 ישראלי, י. חינוך לאחריות לחופש, או מותו של האחר הגדול שלא קיים 22/3/2016. מאמר באתר פורום לאקאן תל אביב
 ישראלי, י. אל תסמכו על הווירטואליים  29/6/2016 אתר Paragraph
 ישראלי, י. All you need is like  20/8/2016 אתר Paragraph
 ישראלי, י. חפייס  1/5/2017 אתר Paragraph
 ישראלי, י. שמים גבולות לגבולות 26/5/2017 אתר Paragraph

על כתביו
 Lacanian Treatment. Book review in Lacanonline.com.
 Mesopotamia. Book review in Great Jewish Books.
 Mesopotamia. Book review in ISRAELI SF 101 KEREN OMRY.



 ביקורת באתר נחיה נמות ואז נראה על מסופוטמיה שתיקת הכוכבים
ביקורת באתר psychology.org על  חיים בשפה חיים בתשוקה

 הערות שוליים 

קטגוריה:סופרים ויוצרים זוכי פרס גפן
קטגוריה:סופרים ישראלים
קטגוריה:פסיכולוגים קליניים ישראלים
קטגוריה:פסיכואנליטיקאים ישראלים
קטגוריה:פילוסופים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1961